ข้อบัญญัติองค์การบริหารส่วนตำบลหมื่นไวยข้อบัญญัติองค์การบริหารส่วนตำบลหมื่นไวยเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหมื่นไวยอำเภอเมืองนครราชสีมา จังหวัดนครราชสีมาพ.ศ. ๒๕๖๐[๑] อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖องค์การบริหารส่วนตำบลหมื่นไวยโดยความเห็นชอบของสภาองค์การบริหารส่วนตำบลหมื่นไวยและนายอำเภอเมืองนครราชสีมา จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหมื่นไวยเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหมื่นไวย อำเภอเมืองนครราชสีมาจังหวัดนครราชสีมา พ.ศ. ๒๕๖๐ข้อ๒ ข้อบัญญัติองค์การบริหารส่วนตำบลหมื่นไวยนี้ให้ใช้บังคับตั้งแต่วันถัดจากวันประกาศในราชกิจจานุเบกษาและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมภายในท้องที่เขตองค์การบริหารส่วนตาบลหมื่นไวยที่ออกตามความในพระราชบัญญัติการผังเมืองพ.ศ. ๒๕๑๘ข้อ๓ ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดแนวคลองส่งน้ำชลประทาน ฝั่งใต้ด้านตะวันออกจดเขตองค์การบริหารส่วนตำบลหมื่นไวย ด้านตะวันออก ด้านใต้จดเขตองค์การบริหารส่วนตำบลหมื่นไวย ด้านใต้ และด้านตะวันตกจดเขตองค์การบริหารส่วนตำบลหมื่นไวย ด้านตะวันตกทั้งนี้ยกเว้นพื้นที่ในบริเวณที่ ๒ ๓ และ ๕บริเวณที่ ๒ หมายความว่า(๑) พื้นที่ในบริเวณด้านเหนือ จดเส้นขนานระยะ ๕๐๐ เมตร จากกึ่งกลางทางหลวงแผ่นดินหมายเลข ๒ (ถนนมิตรภาพ) ด้านตะวันออกจดเขตองค์การบริหารส่วนตำบลหมื่นไวย ด้านตะวันออก ด้านใต้ จดเส้นขนานระยะ๓๐๐ เมตร จากกึ่งกลางทางหลวงแผ่นดินหมายเลข ๒ (ถนนมิตรภาพ) และด้านตะวันตกจดเขตองค์การบริหารส่วนตำบลหมื่นไวย ด้านตะวันตกบริเวณที่ ๓ หมายความว่า(๑) พื้นที่ในบริเวณด้านเหนือ จดเส้นขนานระยะ ๓๐๐ เมตร จากกึ่งกลางทางหลวงแผ่นดินหมายเลข ๒ (ถนนมิตรภาพ) ด้านตะวันออกจดเขตองค์การบริหารส่วนตำบลหมื่นไวย ด้านตะวันออก ด้านใต้และด้านตะวันตกจดเขตองค์การบริหารส่วนตำบลหมื่นไวย ด้านใต้บริเวณที่ ๔ หมายความว่า(๑) พื้นที่ในบริเวณด้านเหนือและด้านตะวันออก จดเขตองค์การบริหารส่วนตำบลหมื่นไวย ด้านเหนือ ด้านใต้ จดเส้นขนานระยะ ๒,๒๐๐ เมตรจากกึ่งกลางทางหลวงแผ่นดินหมายเลข ๒ (ถนนมิตรภาพ) และคลองส่งน้ำชลประทาน ฝั่งเหนือ และด้านตะวันตกจดเขตองค์การบริหารส่วนตำบลหมื่นไวย ด้านตะวันตกทั้งนี้ยกเว้นพื้นที่ในบริเวณที่ ๕บริเวณที่ ๕ หมายความว่า(๑) พื้นที่ตามแนวเส้นขนานระยะ ๕๐ เมตร จากคลองบริบูรณ์ทั้งนี้ตามแผนที่ท้ายข้อบัญญัตินี้ข้อ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถาน ตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) โรงฆ่าสัตว์(๘) สนามแข่งรถ(๙) อาคารหรือสถานที่ที่ใช้ในการกำจัดมูลฝอย(๑๐) อาคารหรือสถานที่ที่ใช้ในการซื้อขายเศษวัสดุข้อ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) สนามแข่งรถ(๘) โรงฆ่าสัตว์(๙) อาคารหรือสถานที่ที่ใช้ในการกำจัดมูลฝอย(๑๐) อาคารหรือสถานที่ที่ใช้ในการซื้อขายเศษวัสดุข้อ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุข้อ๗ ภายในบริเวณที่ ๔ ห้ามมิให้บุคคลใดสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕)อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทอาคารขนาดใหญ่(๖)อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทห้องแถว ตึกแถวหรือบ้านแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) อาคารหรือสถานที่ที่ใช้ในการอยู่อาศัยประเภทห้องชุด อาคารชุด หรือหอพักข้อ๘ ภายในบริเวณที่ ๕ที่ซึ่งเอกชนเป็นเจ้าของหรือผู้ครอบครองโดยชอบด้วยกฎหมายห้ามมิให้บุคคลใดก่อสร้างอาคารดังต่อไปนี้(๑) อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๒) อาคารหรือสถานที่ที่ใช้ในการอยู่อาศัยประเภทอาคารขนาดใหญ่(๓) อาคารหรือสถานที่ที่ใช้ในการอยู่อาศัยประเภทห้องแถว ตึกแถว หรือบ้านแถวข้อ๙ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ ข้อ ๗ และข้อ ๘ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ๑๑ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๑๒ ให้นายกองค์การบริหารส่วนตำบลหมื่นไวยรักษาการตามข้อบัญญัตินี้ประกาศ ณ วันที่ ๒๖มิถุนายน พ.ศ. ๒๕๖๐วัชรินทร์ พัดเกาะนายกองค์การบริหารส่วนตำบลหมื่นไวย[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลหมื่นไวย เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหมื่นไวยอำเภอเมืองนครราชสีมา จังหวัดนครราชสีมา พ.ศ. ๒๕๖๐๒.บัญชีท้ายข้อบัญญัติองค์การบริหารส่วนตำบลหมื่นไวย เรื่อง กำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหมื่นไวยอำเภอเมืองนครราชสีมา จังหวัดนครราชสีมา พ.ศ. ๒๕๖๐(ดูข้อมูลจากภาพกฎหมาย)ภวรรณตรี/จัดทำ๓๐ ตุลาคม ๒๕๖๐พรวิภา/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕๒ ง/หน้า ๗๙/๑๑ ตุลาคม ๒๕๖๐